Temeljem članka 18., stavak 1., Zakona o udrugama („Narodne Novine“ broj 74/14, 70/17 i 98/19), te članka 28. Statuta LAG-a Vuka-Dunav (4. lipnja 2019. godine) , Skupština LAG-a, dana 14. prosinca 2022. godine, donosi

**ODLUKU**

**o pokretanju projekta suradnje „KulturoLAG“**

Članak 1.

U svrhu provedbe Lokalne razvojne strategije LAG-a Vuka-Dunav za razdoblje 2014.-2020. godine, te prijelazno razdoblje 2021. – 2022. godine, LAG Vuka-Dunav planira provesti projekt suradnje putem Podmjere 19.3. „Priprema i provedba aktivnosti suradnje LAG-a“ te Podmjere 19.3.1. „Priprema aktivnosti projekta suradnje“ i Podmjere 19.3.2. „Provedba aktivnosti projekta suradnje“.

Članak 2.

Skupština LAG-a Vuka-Dunav donosi odluku o pokretanju projekta suradnje na temu promicanje prirodne i kulturne baštine područja i stavljanje u funkciju razvoja ruralnog turizma. Cilj suradnje je putem partnerstva s drugim LAG-ovima ili lokalnim partnerstvima s područja Hrvatske promicati prirodnu i kulturnu baštinu područja, upoznati međusobne povijesne okolnosti i baštinu drugih područja te proširiti znanja o mogućnostima održivog upravljanja resursima i stavljanja baštine u funkciju razvoja ruralnog turizma.

Članak 3.

Ova Odluka stupa na snagu danom donošenja.

URBROJ: SK/22-22

U Antunovcu, 14. prosinca 2022. godine

Predsjednik LAG-a Vuka-Dunav

Davor Tubanjski bacc., ing., agr.